นายกรัฐมนตรีและรัฐมนตรีว่าการกระทรวงกลาโหม ขอให้หน่วยขึ้นตรงกระทรวงกลาโหมและเหล่าทัพ คงความต่อเนื่องช่วยแก้ปัญหาไฟป่า หมอกควัน ภัยแล้ง
นายกรัฐมนตรีและรัฐมนตรีว่าการกระทรวงกลาโหม ขอให้หน่วยขึ้นตรงกระทรวงกลาโหมและเหล่าทัพ คงความต่อเนื่องช่วยแก้ปัญหาไฟป่า หมอกควัน ภัยแล้งพลโท คงชีพ ตันตระวาณิชย์ โฆษกกระทรวงกลาโหม เปิดเผยผลการประชุมสภากลาโหม เรื่องการแก้ไขปัญหาไฟป่า หมอกควันในพื้นที่ภาคเหนือ ว่านายกรัฐมนตรีและรัฐมนตรีว่าการกระทรวงกลาโหม ขอบคุณหน่วยขึ้นตรงกระทรวงกลาโหมและเหล่าทัพ ที่สนับสนุนการดับไฟป่าจนสถานการณ์ในภาพรวมดีขึ้น และขอให้คงความต่อเนื่องสนับสนุนส่วนราชการที่เกี่ยวข้อง ทั้งกำลังพล ยุทโธปกรณ์ และอากาศยาน เข้าไปช่วยเหลือดับไฟป่า โดยเฉพาะจุดความร้อนในพื้นที่ที่ยังเกิดขึ้น หลังเกิดฝนจากพายุฤดูร้อน เพื่อให้มั่นใจว่าจะไม่มีไฟปะทุขยายวงกว้างขึ้นอีก พร้อมขอให้ใช้กลไกกรอบความร่วมมือของคณะกรรมการชายแดนที่มีอยู่ ประสานการทำงานกับประเทศเพื่อนบ้านในการแก้ปัญหาหมอกควันข้ามแดน และให้จัดชุดแพทย์เคลื่อนที่ดูแลสุขภาพประชาชนในแต่ละพื้นที่ด้วยส่วนเรื่องปัญหาภัยแล้ง ขอให้หน่วยขึ้นตรงกระทรวงกลาโหมและเหล่าทัพ สนับสนุนกำลังพลและยุทโธปกรณ์ ออกให้ความช่วยเหลือผู้ประสบภัยแล้งที่ขาดแคลนน้ำอุปโภค-บริโภคให้ทั่วถึง พร้อมสนับสนุนฝ่ายปกครอง ประสานความต้องการของประชาชนในพื้นที่ จัดทำบ่อน้ำผิวดินในพื้นที่ภัยแล้ง ให้สามารถรองรับและเก็บกักน้ำได้ก่อนฤดูฝน เพื่อบรรเทาความเดือดร้อนของประชาชนพร้อมกันนี้ ยังกล่าวขอบคุณกองทัพอากาศ ที่สนับสนุนอากาศยานขนส่งผลผลิตทางการเกษตรตามโครงการ “ขนข้าวชาวนา เปลี่ยนปลาชาวเล” ขอให้หน่วยขึ้นตรงกระทรวงกลาโหม และเหล่าทัพ รวมทั้งตำรวจในแต่ละท้องที่ พิจารณาใช้ศักยภาพของหน่วย บูรณาการการทำงาน ร่วมกับส่วนราชการที่เกี่ยวข้อง ช่วยเหลือเกษตรกรในแต่ละภูมิภาค ขนส่งกระจายผลผลิตทางการเกษตร โดยเฉพาะผลไม้ตามฤดูกาลไปยังภูมิภาคต่างๆ รวมทั้งใช้พื้นที่หน่วยทหาร สนับสนุนเป็นตลาด กระจายสินค้าไปยังชุมชนเพื่อการจำหน่ายและบริโภค